[{"text_idx": "#000002", "text": "Dagoeneko sarean kontsultatu dezakezue Kongresuko Laburpen-liburua (PDF) eta baita argazki-bilduma ere (albiste honen azpian bertan). Hitzaldien aurkezpenak ere datozen egunotan sareratuko ditugu, guztiak ere interes handikoak izan baitziren."}, {"text_idx": "#000003", "text": "Kongresuan ia 100 txorizale elkartu ginen, gehienak Euskal Herrikoak, eta Batzorde Ornitologikotik eskerrak eman nahi dizkiegu euren parte-hartzearengatik, hizlariei ez ezik, baita Kongresura etorri ziren gainontzeko ornitologo guztiei ere."}, {"text_idx": "#000004", "text": "Kongresu ornitologiko hauen helburu nagusiak dira euskal ornitologoen arteko topagune izatea eta ornitologiaren alorrean egiten ari diren ikerketa eta jarraipen-programa nagusien berri ematea. Kongresu honetako gai nagusietako bat \u201cHegazti Habiagileen Atlasa\u201d izandu zen eta Atlasean jaso diren emaitzen aurrerapena egin zen. Nolabait esateko, Kongresuak Atlas berri horren aurkezpen bezala funtzionatu zuen. Gai horretaz gain, kontserbazioarekin eta jarraipen-programekin lotutako beste hainbat hitzaldi eta mahai inguru ere izan ziren, guztiak ere interes handikoak."}, {"text_idx": "#000006", "text": "Radio Euskadiko Ma\u0301s que palabras irratsaioan aipatu zen Kongresua (14. minututik aurrera) eta ETBen ere jardun zuten Atlasaren inguruan:"}, {"text_idx": "#000008", "text": "2021. urtean Euskal Autonomia Erkidegoan behatutako txori-espezie arraroen txostena argitaratu dugu"}]